L 52/28
HU
Az Európai Unió Hivatalos Lapja
2023.2.20.
ii. a szállítmányt alkotó szarvasmarhafélékkel ugyanabban a származási létesítményben együtt tartott összes többi szarvasmarhaféle a feladás napja előtt legalább 28 nappal bőrcsomósodáskór elleni vakcinát kapott, és az adott napon még a vakcinagyártó utasításai szerinti immunitási időszakon belül, vagy pedig a feladás napján egy korábbi vakcinázás vagy az anyai védettség immunitási időszakán belül van; iii.
a szállítmányban lévő szarvasmarhaféléket születésük óta vagy a feladás napját megelőző legalább 28 napos időszakon át folyamatosan a származási létesítményben tartották; valamint — az említett szállítmányok származási létesítményében tartott valamennyi szarvasmarhafélen – beleértve az említett szállítmányokban lévő szarvasmarhaféléket is – klinikai vizsgálatot végeztek, amely kedvező eredménnyel zárult, — szükség esetén az említett szállítmányok származási létesítményében tartott szarvasmarhaféléken – beleértve az említett szállítmányokban lévő szarvasmarhaféléket is – laboratóriumi vizsgálatot végeztek, amely kedvező eredménnyel zárult; b) bármely, ugyanazon tagállamban vagy más tagállamokban található rendeltetési helyre, amennyiben az a) pont ii. és iii.
alpontjában foglalt feltételeken túl valamennyi alábbi feltétel is teljesül: i.
a szállítmányt alkotó szarvasmarhafélék a feladás napja előtt legalább 60 nappal bőrcsomósodáskór elleni vakcinát kaptak, és a feladás napján még a vakcinagyártó utasításai szerinti immunitási időszakon belül vannak; ii. az említett szállítmányok származási létesítményének legalább 20 km sugarú körzetében nem fordult elő bőrcsomósodáskór-kitörés a feladás napját megelőző legalább három hónapos időszakban; valamint iii.
a szállítmány származási létesítményének 50 km-es körzetében tartott valamennyi szarvasmarhafélét a feladás napja előtt legalább 60 nappal vakcinázták vagy újravakcinázták bőrcsomósodáskór ellen, és az állatok az említett napon még a vakcinagyártó utasításai szerinti immunitási időszakon vagy az anyai védettség immunitási időszakán belül vannak; c) bármely, másik tagállamban vagy harmadik országbeli területeken található rendeltetési helyre, amennyiben az a) alpontban foglalt feltételeken túl az alábbi feltételek is teljesülnek: i. az állatok megfelelnek minden állategészségügyi garanciának, amely a bőrcsomósodáskór terjedése ellen a származási tagállam illetékes hatósága által előírt és a rendeltetési és a tranzit tagállamok illetékes hatósága által jóváhagyott intézkedésekre vonatkozóan a feladás napját megelőzően végzett, kedvező eredménnyel záruló kockázatértékelésen alapszik; ii. az említett szállítmányok származási létesítményének legalább 20 km sugarú körzetében a feladás napját megelőző legalább három hónapos időszakban nem fordult elő a bőrcsomósodáskór megerősített kitörése; valamint iii.
a szállítmány származási létesítményének 50 km-es körzetében tartott valamennyi szarvasmarhafélét a feladás napja előtt legalább 60 nappal vakcinázták vagy újravakcinázták bőrcsomósodáskór ellen, és az állatok az említett napon még a vakcinagyártó utasításai szerinti immunitási időszakon vagy az anyai védettség immunitási időszakán belül vannak. 3.2.
A szarvasmarhafélék II. típusú vakcinázási körzetből történő mozgatása: A II. típusú vakcinázási körzetben található létesítményekb ől a következő helyekre engedélyezhető a szarvasmar­ hafélék szállítmányainak mozgatása: a) bármely, ugyanazon tagállamban vagy más tagállamokban található rendeltetési helyre, amennyiben az alábbi feltételek mindegyike teljesül: i.
a szállítmányban lévő szarvasmarhafélék megfelelnek minden állategészségügyi garanciának, amely a bőrcsomósodáskór terjedése ellen a származási tagállam illetékes hatósága által előírt és a rendeltetési és a tranzit tagállamok illetékes hatósága által jóváhagyott intézkedésekre vonatkozóan a feladás napját megelőzően végzett, kedvező eredménnyel záruló kockázatértékelésen alapszik; ii. a szállítmányt alkotó szarvasmarhafélék a feladás napja előtt legalább 28 nappal bőrcsomósodáskór elleni vakcinát kaptak, és adott napon még a vakcinagyártó utasításai szerinti immunitási időszakon belül vannak;